Document ID: 31999R2674

Padomes Regula (EK) Nr. 2674/1999
(1992. gada 13. decembris),
ar ko groza Regulu (EEK) Nr. 1911/91 par Kopienas tiesību aktu piemērošanu Kanāriju salām
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Spānijas un Portugāles Pievienošanās aktu, un jo īpaši tā 25. panta 4. punktu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Ekonomikas un sociālo lietu komitejas atzinumu [2],
tā kā:
(1) Pamatojoties uz 1985. gada Pievienošanās akta 25. pantu, Eiropas Kopienu iestāžu līgumus un tiesību aktus piemēro Kanāriju salām, ievērojot izņēmumus, kas paredzēti minētā akta šajā pantā un 2. protokolā.
(2) Ņemot vērā Kanāriju salu ģeogrāfisko izvietojumu, tās skar īpašas grūtības to nošķirtības, atrašanās uz salām un vulkāniskās teritorijas dēļ, kas nav labvēlīga lauksaimnieciskās un rūpnieciskās ražošanas attīstībai, kā arī dabas resursu trūkuma dēļ. Padome ir noteikusi vairākus pasākumus, lai pilnīgāk iekļautu Kanāriju salas Kopienā un jo īpaši muitas savienībā.
(3) Šajā kontekstā pastāvošajos netiešajos nodokļu aplikšanas pasākumos, kas jo īpaši paredzēti, lai kompensētu atrašanos uz salām un ģeogrāfisko nošķirtību, jāveic pakāpeniska reforma un modernizācija saskaņā ar Kopienas tiesību aktiem; šajā sakarā un citu noteikto pasākumu starpā Regula (EEK) Nr. 1911/91 [3] paredzēja jaunu ražošanas un importa nodokli (APIM), kurš Kanāriju salām jāpiemēro līdz 2000. gada 31. decembrim.
(4) Šis pagaidu nodoklis ir paredzēts, lai dotu iespēju vietējo produkciju piemērot vienotā tirgus prasībām ar nodokļu atvieglojumu sistēmas palīdzību; dažus pilnīgus vai daļējus nodokļu atvieglojumus atbilstoši piešķir par vietējā ražojuma produktiem, ņemot vērā ekonomiskās vajadzības un ar noteikumu, ka šādi atvieglojumi palīdz veicināt vietējo darbību, neietekmējot tirdzniecības nosacījumus tiktāl, cik tas ir pretrunā kopējām interesēm.
(5) Saskaņā ar Regulas (EEK) Nr. 1911/91 5. panta 6. punktu Komisija ir izpētījusi noteikto pasākumu ietekmi uz Kanāriju salu ekonomiku APIM kontekstā, kā arī perspektīvas par šā reģiona iekļaušanu Kopienas muitas teritorijā; šajā izpētē tika noskaidrots, ka APIM atcelšanas ietekme ir kopumā pozitīva attiecībā uz cenām un negatīva attiecībā uz produkciju un nodarbinātību.
(6) Negatīvā ietekme uz produkciju un nodarbinātību tomēr lielā mērā atšķiras, ņemot vērā attiecīgo nozari; kaut arī laiks, kas pagājis, ir biji pietiekams, lai lielākā nozaru daļa tiktu piemērota, tas tā nav attiecībā uz konkrētiem produktiem viegli ietekmējamās nozarēs; Komisija pēc Spānijas varas iestāžu lūguma ir izpētījusi visvairāk ietekmējamās nozares un noteikusi ietekmējamos produktus, un ir secinājusi, ka šāda ietekmējamība dažos gadījumos var izraisīt attiecīgās nozares faktisku izzušanu.
(7) Pēc apspriedes ar Spānijas varas iestādēm ir noskaidrots, ka nodokļa atcelšana ir jāpārtrauc līdz 2000. gada 30. jūnijam attiecībā uz konkrētiem viegli ietekmējamiem produktiem, lai veicinātu to pielāgošanu tirgus nosacījumiem, pirms šo nodokli atceļ; šāda pārtraukšana neapdraud mērķus ieviest kopējo muitas tarifu un atcelt APIM, bet gan aprobežojas tikai ar tās ekonomiskās pielāgošanās ietekmes mazināšanu, kas ir vajadzīga, lai panāktu nodokļa atcelšanu.
(8) Tādēļ būtu attiecīgi jāgroza Regula (EEK) Nr. 1911/91.
(9) APIM tiks atcelts 2000. gada 31. decembrī; līdz šai dienai Komisija tomēr kopīgi ar Spānijas varas iestādēm attiecīgajās ekonomikas nozarēs izpētīs ietekmi, ko rada nodokļa pakāpeniska atcelšana, un jo īpaši ietekmi uz produktiem, uz kuriem attiecas šī regula; ņemot vērā šīs izpētes secinājumus, Komisija vajadzības gadījumā iesniegs Padomei priekšlikumu par saskaņā ar līgumu veicamiem pasākumiem, lai izvairītos no dažu tādu vietējās ražošanas darbību apdraudēšanas, kas ir īpaši viegli ietekmējamas, tajā pašā laikā galu galā sasniedzot mērķi atcelt nodokli,
IR PIEŅĒMUSI ŠO REGULU.
1. pants
Ar šo Regulu (EEK) Nr. 1911/91 groza šādi:
1. Ar šādu daļu papildina 5. panta 2. punktu:
"Atkāpjoties no šā punkta pirmās daļas, nodokļu likmes samazināšanu pārtrauc no 1999. gada 30. decembra līdz 2000. gada 30. jūnijam attiecībā uz pielikumā uzskaitītajiem produktiem."
2. Pievieno pielikumu, kas ir šīs regulas pielikumā.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 13. decembrī

Labels: 3
15
18